Naana Eyiah Quansah

Naana Eyiah Quansah 'yar siyasar Ghana ce kuma mamba a New Patriotic Party. A halin yanzu ita ce ‘yar majalisa mai wakiltar mazabar Gomoa ta tsakiya a yankin tsakiyar ƙasar Ghana. A halin yanzu ita ce mataimakiyar ministar harkokin cikin gida.

 Rayuwar farko da ilimi 
An haifi Quansah a ranar 14 ga Fabrairun shekarar 1963 kuma ta fito daga Gomoa Lome da ke yankin tsakiyar kasar Ghana. Ta sami takardar shaidar a Gudanar da Ayyuka a cikin shekarar 2017.

 Aiki 
Quansah ta kasance shugabar gudanarwa na Naaba Company Limited..

 Siyasa 
Quansah 'yar sabuwar jam'iyyar kishin kasa ce. Ta kasance tsohuwar mataimakiyar ministar filaye da albarkatun kasa.

 Zaben 2016 
A babban zaben kasar Ghana na shekarar 2016, ta lashe kujerar majalisar dokokin mazabar Gomoa ta tsakiya da kuri'u 14,178 inda ta samu kashi 51.6% na yawan kuri'un da aka kada yayin da 'yar takarar majalisar dokokin kasar ta NDC Rachel Florence Appoh ta samu kuri'u 12,858 da ya samu kashi 46.8% na kuri'un da aka kada, 'yar takarar majalisar dokoki ta CPP. Emmanuel Appoh Mensah ya samu kuri'u 280 wanda ya zama kashi 1.0% na jimillar kuri'un da aka kada yayin da 'yar takarar majalisar dokokin jam'iyyar PPP Grace Ignophia Appiah ta samu kuri'u 174 wanda ya zama kashi 0.6% na yawan kuri'un da aka kada.

 Zaben 2020 
A babban zaben kasar Ghana na 2020, ta sake lashe kujerar majalisar dokokin mazabar Gomoa ta tsakiya da kuri'u 20,527 wanda ya samu kashi 56.81% na jimillar kuri'un da aka kada yayin da dan takarar majalisar dokokin kasar ta NDC Jonamoah Moses Jehu-Appiah ya samu kuri'u 14,568 da ya samu kashi 42.32% na jimillar kuri'un da aka kada. 'Yar takarar majalisar dokoki ta GUM Hannah Chrissam ta samu kuri'u 561 wanda ya zama kashi 1.6% na yawan kuri'un da aka kada sannan dan takarar majalisar dokokin kasar ta NDP Frank Otchere Painstil ya samu kuri'u 476 wanda ya samu kashi 1.3% na yawan kuri'un da aka kada.

 Kwamitoci 
Quansah mamba ce a kwamitin tabbatar da gwamnati kuma mamba ce a kwamitin lafiya.

 Rayuwa ta sirri 
Quansah ta bayyana a matsayin Kirista da ke da aure da ɗa guda.

 Tallafawa 
A watan Mayun 2019, ta baiwa mata sama da 300 kayan sawa da abinci da abin sha a mazabarta.

A watan Fabrairun 2020, ta ba da gudummawar kayan aikin lafiya da na ofis ga cibiyoyin kiwon lafiya a mazabar Gomoa ta Tsakiya.

A watan Afrilun 2022, ta ba da gudummawar wasu kayan makaranta ga kimanin dalibai 120 da suka kammala karatunsu a mazabarta da suka sami shiga manyan makarantun sakandare.

 Manazarta 

Category:Rayayyun mutane